Sastanak Skupštine KSFF-a

(10.03.2015.)

Dnevni red:

1. Izvještaji o radu sekcija
2. Fakultetsko vijeće
3. Izbori za SZ
4. Računovodstvo
5. Natječaji
6. Razno

Dnevni red prihvaćen.

1. Izvještaji o radu sekcija

Sav posao programske sekcije obavlja Irena Curić, no zasad je sve u redu. Program za ožujak je pun, za travanj se još treba popuniti. U ormaru se nalazi novo pojačalo, imamo novu sklopku za zvučnike. DJ-evi svoje laptope odsad mogu smjestiti u kut. Za instalaciju su zaslužni Mladen Goran Zanjko, Marko Gašparić, Božidar Baković te Jordan Bičanić, kojemu se možete obratiti za upute.

Kreativna sekcija nema izvještaja jer ne može raditi bez financija, no vrtna sekcija koja je financije dobila planira njima nabaviti alat i početi s radom.

Filmska sekcija će uskoro objaviti termin radionice za osnovnu video produkciju, u sklopu koje će obrađivati i arhivu. Rad otežava nedostatak vlastite HD kamere i memorijske kartice.

Sekcija za roleplay je krenula sa sastanicama, uskoro će održati prvo predavanje, a kasnije i konvencije.

Sportska sekcija počinje sa malonogometnim treninzima. Zainteresirani neka se jave Marku Gašpariću, Domagoju Vočanecu ili Adamu Berišiću.

1. Fakultetsko vijeće

Za 12. Ožujka je zakazano tematsko Fakultetsko vijeće. Točke dnevnog reda su ugovori s KBF-om, analiza reakreditacije te Pravilnik o studiranju. Što se KBF-a tiče, studentski delegati te veći dio Vijeća je protiv Ugovora. Povjerenstvo za reakreditaciju je poslalo dio analize; većina je u redu, no postoje pritužbe na info centar jer obavljaju dio posla referade.

Pravilnik o studiranju je gotov; kombinacije 3+2/4+1 su problematične jer ih Srce i ISVU ne prepoznaju. To se može riješiti na nekoliko načina :4+1 se prebacuje na 3+2 ILI će se 4+1 moć kombinirat sa 4+1 ILI će se diplomski na 3+2 moći upisivati tek kad se završi preddiplomski na 4+1.

Na prošlom je Vijeću dekan najavio prebacivanje rampi za bicikle kako bi se dobilo još par parkirnih mjesta; najavljuje i nabavku novih rampi. Problem je u vrsti rampi, spirale su dosta loše.

1. Izbori za SZ

Kandidature za izbore se predaju do petka, a sami se izbori održavaju 25. i 26. ožujka. Niti jedan od kandidata nije tražio podršku KSFF-a. Neki su studenti u sukobu interea zbog svojeg članstva u političkim strankama. Problem je i što nemamo prevelikih informacija o listi, čemu smo djelomično krivi mi zbog nesudjelovanja na Plenumu i u radu Studentskoga zbora, a dijelom je i problematično to što nas nitko nije kontaktirao u vezi izbora. Slično se dogodilo i sa SSU-om, tako da bi trebalo početi više surađivati s njima; time će se pozabaviti Adam Berišić i Marko Gašparić.

Marija Dulj traži našu podršku pri kandidaturi za Studentski zbor Sveučilišta. Zamjena bi joj bila Tena Žganec. Zasad nema razrađen program. Kandidatura podržana.

1. Računovodstvo

Za ubuduće bi trebalo raditi godišnji financijski plan. Za 2013/14. smo izradili financijski izvještaj, no mi smo ga svejedno napravili.

1. Natječaji

Na natječaje su prijavljeni filmska sekcija, malonogometni turnir, projekt za Dan planeta Zemlje te književna nagrada. Uz to, nagrada će biti financirana i iz kase, kao i sekcija za roleplay.

Sutra je sastanak fakultetskog povjerenstva za dodjelu sredstava udrugama. U Povjerenstvu se nalaze Andrea Kovač, Tia Glavočić, Marko Gašparić te prodekani Holjevac, Erdeljac i Galić.

HEP raspisao natječaj, finacirat će projekte udruga do 35 000kn (rok za predaju 15.3.). Projekti moraju biti ostvareni u roku od godinu dana. HEP-u prijavljujemo zbornik.

MSOZ je također raspisao natječaj, rok od 36 mjeseci za realizaciju, financiraju i monografije. Traže sažetak i pretiske, što se može napraviti ako nađemo ljude za sustavan rad na neko duže vrijeme (godina-godina i pol). Josip Jagić i Ivan Valent su se obvezali za zbornik jer planiraju biti tu samo do ljeta. Rok za predaju tekstova 1.5., realno 1.6., trebalo bi biti sve gotovo do kraja ljeta. Još se traži dizajner. Jagić kaže da ima 30-40 autora. Zbornik prijavljujemo MSOZ-u iduće godine kad budemo imali više materijala.

1. Razno

Obavljena dezinsekcija.

Ima još majici, prvo će biti ponuđene šankerima pa kasnije i ostalima (drugi krug tiska ako bude više zainteresiranih).

Sastanci: programska u utorak u 19h, „25 godina“ u subotu, filmska u četvrtak u 17h.

Sljedeća skupština: četvrtak u 16h

Moderator: Domagoj Vočanec